Diari Oficial de la Generalitat Valenciana


Sumari del DOGV 5360, del 04-10-2006 (2006/10189)

Informació pública de la proposta del programa d'actuació integrada per al desenvolupament de la UE de sòl urbanitzable amb ordenació detallada, sector residencial baixa densitat, Platja de Guardamar de la Safor.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10850


Organisme emissor
:   Procopey, SL

Tipus de document
:   Anunci

Informació pública de la proposta del programa d'actuació integrada per al desenvolupament de la UE de sòl urbanitzable amb ordenació detallada, sector residencial baixa densitat, Platja de Guardamar de la Safor. [2006/Q10649]  
La mercantil Procopey, SL, amb domicili a efectes de notificacions a Gandia, avinguda de València, número 19, i codi d'identificació fiscal Y89495308, tenint en compte que l'Ajuntament de Guardamar de la Safor va acordar, en la sessió de l'Assemblea Veïnal, de data 14 de març de 2006, l'aprovació de les bases generals per a la gestió indirecta de programes d'actuació integrada al municipi de Guardamar de la Safor que es van publicar en el Butlletí Oficial de la Província de València número 120, de 22 de maig de 2006, així mateix el 8 de juny de 2006 l'Assemblea Veïnal va aprovar la gestió indirecta de la unitat d'execució de sòl urbanitzable amb ordenació detallada, sector residencial baixa densitat, Platja de Guardamar de la Safor, així com les bases particulars que regiran l'adjudicació que es van publicar, en data 25 d'agost de 2006, en el Diari Oficial de la Generalitat número 5.332, l'anunci d'obertura del procediment de selecció de l'alternativa tècnica i l'adjudicació de la condició d'urbanitzador del sector sòl urbanitzable amb ordenació detallada sector residencial baixa densitat platja, formularà proposta de programa d'actuació integrada l'objecte del qual serà el desenvolupament i urbanització del sector residencial baixa densitat platja del Pla General d'Ordenació Urbana de Guardamar de la Safor.  
L'alternativa tècnica està composta per memòria identificativa del document de planejament vigent, objecte de desenvolupament, així com de projecte d'urbanització. D'acord amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública esta alternativa pel termini d'un mes, a través de la publicació en el Diari Oficial de la Generalitat i un diari no oficial d'àmplia difusió, i es fa constar que, esta alternativa, ha quedat protocol·litzada, en data 5 de setembre, mitjançant acta autoritzada per la Notaria d'Alejandro Cervera Taulet, a Gandia, carrer de Vallier, número 2, primer pis i que es dipositarà una còpia de la documentació a l'Ajuntament de Guardamar de la Safor.  
Durant el termini indicat d'un mes, es podrà consultar tota la documentació, tant a l'ajuntament esmentat, a fi d'examinar-la i presentar al·legacions, com a la notaria abans indicada, en horari de 10.00 a 13.00 hores, on es podrà obtindre una còpia de l'acta notarial o sol·licitar que s'hi exhibisca i/o formular les al·legacions que s'entenguen oportunes.  
Amb anterioritat a la publicació del present anunci i en compliment del que establix l'article 134.4 de la Llei Urbanística Valenciana, s'ha remés el corresponent avís al domicili dels que consten al Cadastre com a titulars de drets afectats per l'actuació proposada, i a aquells que consten com a titulars registrals. Sense perjuí d'això, este anunci es publica perquè a més valga d'avís a tots aquells propietaris desconeguts o titulars cadastrals l'adreça dels quals no constara o fóra de forma errònia al Cadastre, de conformitat amb el que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el qual ha de tindre la consideració d'edicte.   
Guardamar de la Safor, 11 de setembre de 2006.. En representació de Procopey, SL: Camilo Peiró Roselló.